Diari Oficial de la Generalitat Valenciana


Sumari del DOGV 252, del 16-05-1985 (1985/804300)

DECRET 59/1985, de 13 de maig, del Consell de la Generalitat Valenciana , pel qual són designats els representants de la Generalitat Valenciana en la Comissió Coordinadora prevista en l'article 24 de la Llei 30/1983, de 28 de desembre, reguladora de la cessió de tributs de l'Estat a les Comunitats Autònomes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1985/05/13/59/dof/vci/html**

### Dades del document

Número de DOGV
:   252

Data del DOGV
:   16-05-1985

Secció del DOGV
:   AUTORITATS I PERSONAL

Número del document
:   1985/804300


Data del document
:   13-05-1985

Organisme emissor


Tipus de document
:   Decret

Decret 59/1985, de 13 de maig, del Consell de la Generalitat Valenciana, pel qual són designats els representants de la Generalitat Valenciana en la Comissió Coordinadora prevista en l'article 24 de la Llei 30/1983, de 28 de desembre, reguladora de la cessió de tributs de l'Estat a les comunitats autònomes.  
L'article 24 de la Llei 30/1983, de 28 de desembre, preveu la constitució d'una Comissió Coordinadora entre l'Administració de l'Estat i cada una de les Comunitats Autònomes, a fi de canalitzar les relacions entre ambdues per tal de desplegar la cessió de tributs que regula la Llei.  
Sent efectiva la cessió esmentada de tributs, així com el traspàs dels serveis necessaris per a la gestió en els termes de la Llei 37/1983, de 28 de desembre, i del Reial Decret 1754/1984, de 18 de juliol i quan l'Administració de l'Estat ja ha procedit a determinar-hi la seua representació, cal atendre la designació dels representants de la Comunitat Valenciana.  
En atenció d'aquests motius, a més a més d'optar per la designació orgànica en lloc de la purament personal, sembla escaient d'arbitrar un sistema de suplència que remoga possibles obstacles personals pel que fa a l'efectivitat de la Comissió esmentada.  
Per això, a proposta del Conseller d'Economia i Hisenda, i amb la deliberació prèvia del Consell de la Generalitat Valenciana, en sessió celebrada el dia 13 de maig de 1985,  
DECRETE:  
Article primer  
La representació de la Generalitat Valenciana en la Comissió Coordinadora prevista en l'article 24 de la Llei 30/1983, de 28 de desembre, reguladora de la cessió de tributs de l'Estat a les Comunitats Autònomes, estarà integrada pels membres següents:  
- El Director General de Tributs de la Conselleria d'Economia i Hisenda, qui podrà delegar en un funcionari amb rang directiu efecte a la Direcció General esmentada.  
- El Cap de la Inspecció General dels Serveis de la Direcció General de Tributs de la Conselleria esmentada.  
- L'Interventor Delegat de la Conselleria.  
- El Cap del Servei Facultatiu de la Direcció General de Tributs de la Conselleria.  
Article segon  
El Director General de Tributs de la Conselleria d'Economia i Hisenda podrà designar un suplent entre funcionaris de rang directiu, a fi d'assistir a les reunions de la Comissió Coordinadora en cas de vacant, absència o malaltia d'algun dels membres indicats en l'article primer.  
València, 13 de maig de 1985.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI